SCN เซ็นสัญญา PTT ซื้อขายก๊าซฯเพิ่ม 5 ปี
SCN เซ็นสัญญา PTT ซื้อขายก๊าซฯเพิ่ม 5 ปี
2 ม.ค. 2563

ดร.ฤทธี กิจพิพิธ ประธานเจ้าหน้าที่บริหาร บริษัท สแกน อินเตอร์ จำกัด (มหาชน) หรือ SCN ลงนามทำสัญญาซื้อขายก๊าซธรรมชาติ ร่วมกับ บริษัท ปตท. จำกัด (มหาชน) หรือ PTT เพื่อต่อขยายอายุสัญญาในการซื้อขายก๊าซธรรมชาติที่มีอยู่ เพิ่มขึ้นอีก 5 ปี โดยถือเป็นโอกาสดีในการสานต่อธุรกิจขนส่ง iCNG (ธุรกิจก๊าซธรรมชาติอัดสำหรับอุตสาหกรรม) ที่บริษัทดำเนินอยู่ในปัจจุบัน และเป็นการสร้างความก้าวหน้าในการเป็นผู้ให้บริการด้านธุรกิจ iCNG อย่างต่อเนื่องในอนาคต
โดยบริษัทตั้งเป้าขยายขีดความสามารถด้านงานขนส่ง iCNG อย่างครบวงจรไปยังโรงงานอุตสาหกรรมที่ใช้ก๊าซธรรมชาติเป็นเชื้อเพลิงทั่วประเทศ ผ่านการให้บริการขนส่งก๊าซธรรมชาติอัดทางรถขนส่ง ในช่วงปี 2563 ถึง 2568 นี้